**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 19-5-2025

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Ιστορική ημέρα για το δήμο και τους πολίτες της Κω, αποτελεί η υπογραφή της σύμβασης παραχώρησης στο Δήμο Κω, της παραλίας στον οικισμό Νέας Αλικαρνασσού, από την Εταιρεία Ακινήτων Δημοσίου Α.Ε. (ΕΤΑΔ), θυγατρική του Υπερταμείου.

Με την στήριξη του ΤΕΕ και των συμπατριωτών μας, διεκδικήσαμε συλλογικά και τεκμηριωμένα και πετύχαμε την ελεύθερη χρήση, διασφαλίζοντας το δημόσιο χαρακτήρα της παραλίας.

Την σύμβαση υπέγραψαν, ο Δήμαρχος Θεοδόσης Νικηταράς και η Διευθύνουσα Σύμβουλος της ΕΤΑΔ, κυρία Ηρώ Χατζηγεωργίου.

Σε δήλωσή του ο δήμαρχος Κω, τόνισε:

«Η παραχώρηση στο Δήμο Κω παραλιακής έκτασης 76 στρεμμάτων, με μίσθωση για 25+5 έτη, αποτελεί μια από τις μεγαλύτερες κατακτήσεις για το δήμο και τους συμπατριώτες μου.

Διεκδικήσαμε, τα καταφέραμε.

Η έκταση που παραχωρείται, θα φιλοξενήσει ήπιες αθλητικές υποδομές και δράσεις αναψυχής, με σεβασμό στο φυσικό περιβάλλον.

Ευχαριστώ την ΕΤΑΔ για την εποικοδομητική συνεργασία.»

Στην τελετή υπογραφής παραβρέθηκαν επίσης, οι Αντιδήμαρχοι: Οικονομικών Γεωργία Κασσιώτη, Χρηματοδοτούμενων - Αναπτυξιακών έργων και Ακίνητης περιουσίας Κώστας Χόνδρος, Τεχνικών Έργων Αλέξανδρος Χρυσόπουλος και η Γενική Γραμματέας του Δήμου Μαρία Κρητικού.

Γραφείο Τύπου